text: نئی دہلی، 7 دسمبر 2018، نائب صدر جمہوریہ ہند جناب ایم وینکیا نائیڈو نے کہا ہے کہ نوجوان ڈاکٹروں کو اخلاقیات کو برقرار رکھنے اور ہر مریض کا اس کے مالی پس منظر سے قطع نظر، شفقت و ہمدردی کے ساتھ علاج کرنے کی ضرورت ہے۔ آج یہاں آل انڈیا انسٹی ٹیوٹ آف میڈیکل سائنسز (اے آئی آئی ایم ایس) کی 46 ویں سالانہ تقریب تقسیم اسناد سے خطاب کرتے ہوئے انہوں نے کہا کہ آل انڈیا انسٹی ٹیوٹ آف میڈیکل سائنسز ایک ایسا ادارہ ہے جس پر ملک کو فخر ہے اور اسے مریضوں کے علاج، تدریس اور تحقیق میں امتیازی حیثیت حاصل ہے۔